มีอาการปวดหัวข้างขวาข้างเดียวมา2วันแล้ว มีอาการคลื่นไส้ และรู้สึกปวดเหมือนโดนบีบ
สวัสดีค่ะ อาการปวดศีรษะข้างเดียว คลื่นไส้ ปวดเหมือนบีบๆดังกล่าวมานั้น สาเหตุที่เป็นไปได้มากที่สุดอาจจะเป็นเรื่องของปวดหัวไมเกรน ซึ่งเกิดจากการทำงานของสารสื่อประสาทในสมองผิดปกติไป มักพบในหญิงอายุน้อย มาด้วยปวดศีรษะมากๆข้างเดียว คลื่นไส้ อาจตาพร่าเห็นแสงวาบก่อนมีอาการ มีอาการเป็นๆหายๆได้ตลอด คือมีช่วงที่กำเริบเป็นระยะ อาจสัมพันธ์กับรอบเดือน สาเหตุอื่นๆเช่นปวดศีรษะจากกล้ามเนื้อรอบๆตึงตัวจากการใช้งาน ปวดจากปลายเส้นประสาทอักเสบมักเป็นปวดจี๊ด หรือปวดจากสาเหตุในสมองมักปวดมากขึ้นเรื่อยๆ จนรบกวนการนอนหลับ มีอาเจียนพุ่งร่วมด้วยเบื้องต้นแนะนำการพักผ่อนให้เพียงพอ 8-10 ชั่วโมงต่อวัน งดกิจกรรมที่ต้องใช้สายตาเพ่งมากๆหรือต้องมีความกดดันสูง นอนในห้องเงียบสงบไม่มีใครรบกวน กินยาแก้ปวดหรือยาแก้อักเสบที่ไม่ใช่สเตียรอยด์ได้ทุก 4-6 ชั่วโมงควรรีบไปพบแพทย์หากอาการยังเป็นมากขึ้นเรื่อยๆ พักหรือกินยาแก้ปวดแล้วไม่ทุเลา ร่วมกับอาเจียนพุ่ง มีการมองเห็นผิดปกติไป กล้ามเนื้ออ่อนแรง หรือมีวูบหมดสติ